Banthèng

Banthèng (Bos javanicus) inggih punika spésies lembu wana ingkang pinanggih ing laladan Asia Kidul-Wétan. Panjangipun antawis 1,9 dumugi 3,68 m. Banthèng liyar limrahipun langkung ageng lan langkung awrat tinimbang banthèng ingah-ingahan, nanging blegeripun taksih saèmper. Banthèng diwasa limrahipun awarni soklat mateng dumugi cemeng, langkung ageng saha langkung keker kabandhingaken lembu diwasa.

Banthèng ingkang sampun dipun-dhomèstikasi inggih punika kawastanan 'sapi bali'. Cacahipun populasi udakawis wonten 1,5 yuta. Banthèng saged dipun-ginakaken minangka kéwan makarya, lan saged dipun-mupangataken dagingipun.Endangered cattle (Banthèng) find pastures new, 5th August 2005, New Scientist (dipunundhuh tanggal 10 Juli 2011)

 Panyebaranipun lan subspésies-ipun 
Panyebaran lan subspesies banteng saged kapérang:
 Banthèng Jawa (B. j. javanicus): wonten ing Jawa, ingkang jaler gadhah warni cemeng lan ingkang èstri warninipun soklat.
 Banthèng Kalimantan (B. j. lowi): saking Kalimantan. Banteng Kalimantan nggadhi awak ingkang langkung alit tinimbang banteng Jawa.
 Banthèng Burma (B. j. birmanicus): ing Myanmar, Thailand, Cambodia, Laos lan Vietnam.Timmins, R.J., Duckworth, J.W., Hedges, S., Steinmetz, R. & Pattanavibool, A. 2008. (2008). Bos javanicus.

Banthèng saged gadhah inggil ngantos 1,6 mèter ing sisih gegeripun lan panjang awakipun ngantos 2,3 mèter. Abotipun Banthèng jaler 680 – 810 kg, jaler ingkang ageng sanget saged ngantos satunggal ton. Ingkang èstri boten patia abot tinimbang jaleripun. Banthèng gadhah warni pethak ing sikil, punuk pethak, sarta warni pethak ing sisih mata lan moncongipun. Banthèng jaler gadhah kulit awarna biru-cemeng utawi soklat peteng. Sungu nglengkung manginggil, lan punuk ing gegeripun wonten punukipun. Nanging ing èstri gadhah warni soklat radi abrit lan sungu ingkang cendhak lan boten gadhah punuk.

 Cathetan suku 

 Pranala njawi 

Kategori:Artikel mawa basa krama